cyanic-selkie/wikianc huggingface dataset:
Arizona
Historie
Amerikanske fjellmenn kom for første gang til Arizona i den første halvdelen av 1800-tallet. Bakgrunnen til at de første amerikanerne kom, var at de lette etter pelsdyr de kunne lage klær av. Og i 1846 ble de nordlige områdene av Mexico okkupert av USA. Dette skulle bli starten på den meksikansk-amerikanske krigen (1846 til 1848). Krigen endte to år senere med Guadalupe Hidalgo-traktaten og seier til USA. Over 70 % av dagens Arizona var nå amerikansk land. Amerikanerne betalte 15 millioner dollar for området, som følge av Guadalupe Hidalgo-trakaten. Som følge av funnet av gull i Coloma, California i 1849, flyttet så mange som 50 000 gruvearbeidere til Arizona. Dette førte til en eksplosjon i folketallet og gruvedriften ble en stor og viktig inntektskilde for innbyggerne.
I år 1850 fikk Arizona og nabodelstaten New Mexico navnet «New Mexico Territory». Hovedstaden i regionen ble satt til Santa Fe i New Mexico, og Arizona ble i stor grad organisert derfra. I 1853 sendte president Franklin Pierce en forhandler ved navn James Gadsden til Mexico by i Mexico. Gadsden lyktes i sine forhandlinger med Santa Anna, og med Gadsden-avtalen fikk USA kjøpe resten av dagens Arizona og New Mexico. Disse områdene utgjorde 20–30 % av dagens sørlige Arizona.
Mot slutten av 1800-tallet sendte Brigham Young en rekke mormonere til Arizona. De grunnla en rekke mormoner-byer, deriblant Mesa, Snowflake, Heber og Safford. De bosatte seg også rundt Phoenix, Tempe og Prescott. I fjellområdene nord i delstaten var mormonerne de eneste bosatte. Under den spansk-amerikanske krigen i 1898, meldte tusenvis av arizonere seg frivillig som soldater. Arizonerne kriget for det meste på USAs side under den cubanske uavhengighetskrigen. Av kjente krigere var blant annet Tom Horn, som tidligere hadde vært aktiv i en rekke apasje-kriger i Arizona. Krigen ble, til tross for at den varte under et år, en blodig kamp.
Under Den meksikanske revolusjonen fra 1910 til 1920 var det flere mindre kamper med meksikanere i Sør-Arizona og på den meksikanske grensen. Det var flere mindre kriger og sammenstøter, blant annet krigen om Ambos Nogales i 1918 og Pancho Villa-krigen i 1916. Samtlige kriger endte med overlegen amerikansk seier. Også under indianerkrigene fra 1775 til 1917 deltok en rekke folk fra Arizona. Også disse krigene vant Arizona og USA.
14. februar 1912 ble Arizona offisielt USAs 48. delstat; den siste av de 48 fastlandsdelstatene. Bomull- og kobberproduksjon ble raskt Arizonas to dominerende inntektskilder. Staten ble sterkt rammet av Den store depresjonen på 1930-tallet, og de daværende inntektskildene ble mer enn halvert. Samtidig som den store nedgangen i bomull- og kobberproduksjonen fant sted, vokste turismen sterkt. Dette skjedde i takt med den økonomiske nedgangen på de andre feltene og resulterte ikke i noen stor økonomisk nedgang for Arizona. Det var spesielt på 1920- og 1930-tallet at turismen tok seg virkelig opp i Arizona. Rancher som KL Bar og Remuda i Wickenburg, i tillegg til Flying V og Tanque Verde i Tucson, gav turistene mulighet til å se «ville vesten». Dette la grunnlaget for turismen. Senere åpnet tusenvis av overnattingssteder over hele delstaten.
The Arizona Biltmore Hotel i det sentrale Phoenix er åpent den dag i dag. Det ble bygget på slutten av 1920-tallet.
Arizona ble ufrivillig USAs største hjem til tyske og italienske fangeleirer under andre verdenskrig. Også en rekke japanske interneringsleire dukket opp rundt i Arizona. Etter krigen ble leirene nedlagt, og flere kjøpt opp av rike familier. Maytag-familien kjøpte en leir i Phoenix og omdannet den til USAs største dyrepark, Phoenix Zoo.
Den private Phoenix indianerskole er en av USAs første indianerskoler. Her skal indianerbarn ha blitt oppdradd ut fra sin bakgrunn som urbefolkning, dette for å unngå for sterk påvirkning fra vestlig kultur.
Arizonas befolkning vokste kolossalt i etterkrigstiden, kanskje mest på grunn av air condition, en oppfinnelse som gjorde nye områder i ørkenstaten mer beboelige. I 1910 hadde Arizona 294,353 innbyggere og i 1970 1,752,122 innbyggere.
Den republikanske senatoren Barry Goldwater, som er født og oppvokst i delstaten, stilte til presidentvalget i 1964. Goldwater led nederlag med en oppslutning på bare 38,4 %. En av de fem delstatene han vant, var hjemstaten Arizona.
Tre skip har fått navnet USS Arizona for å hedre delstaten.
Geografi
Arizona er lokalisert i det vestlige USA, som en del av de fire hjørnestatene. Arizona er den sjette største delstaten rangert etter areal. Av delstatens 295 000 km², er omtrent 15 % av arealet privat eiendom. Mye av det resterende arealet er offentlige områder, nasjonalparker og indianerreservater.
Aoriopsis
Aoriopsis er en utdødd slekt av biller som tilhører familiegruppen bladbiller (Chrysomelidae).
Arizona
Geografi
Arizona er kanskje mest kjent for sitt enorme ørkenlandskap. Delstaten er også kjent for sitt klima, som kjennetegnes ved de ekstremt varme somrene og det milde vinterklimaet. Mindre kjent er kanskje de enorme skogområdene i de nordligere partene av staten. Disse skogområdene finnes spesielt i de sentralnordlige områdene, særlig rundt Colorado Plateau, og er en enorm kontrast til det tørre ørkenlandskapet i de sørlige delene av staten. Men i tillegg til skogområdene i nord har delstaten også andre landskap. Fjellandskap kan for eksempel finnes i over halvparten av staten.
Aoriopsis
Utseende
En nokså liten (kroppslengde 3,3 millimeter), svart, blank bladbille, antennene rødlige. Oversiden var fint og nokså tett punktert, med fine hår, men uten skjell. Antennene var ganske tynne, rundt halvparten så lange som kroppen, pronotum betydelig smalere enn dekkvingene, som hadde tydelige punktrader.
Arizona
Geografi
De høyeste gullfurutrærne i verden, er å finne i Arizona. Disse vokser gjerne rundt Mogollon Rim, som går på tvers over de sentrale delene av Arizona. Det var også her Arizona hadde sin verste skogbrann noensinne i 2002. Arizona er hovedsakelig en del av Nord-Amerikas ørkenområder og er formet av sin forhistoriske vulkanske historie. Hele regionen hvor delstaten ligger, synker gradvis nedover som følge av vulkanismen.
Grand Canyon er en fargerik grop i Nord-Arizona, formet av Coloradoelven. Grand Canyon består stort sett av Grand Canyon nasjonalpark – en av de aller første nasjonalparkene i USA. President Theodore Roosevelt er kanskje den viktigste designeren av Grand Canyons nåværende utseende. Grand Canyon ble utformet av Coloradoelven, som laget kanalen gjennom millioner av år, er ca 446 kilometer lang og varierer i bredde mellom 6 og 29 kilometer. Dybden er enkelte steder over 1,6 kilometer. Nesten 2 milliarder år har gått siden Coloradoelven startet sitt arbeid med å lage Grand Canyon.
Arizona er hjem til jordens største antall meteoritter fra verdensrommet. The Barringer Mateorite Crater (i Norge kjent som «Barringerkrateret») er et gigantisk hull i Colorado Plateau i ørkenen i Arizona, 50 kilometer vest for Winslow. Nedslagskrateret er nesten en mil rundt og 174 meter dypt. Meteorittkrateret er et av verdens største og det aller første som ble undersøkt av mennesker. Dette ble gjort av Daniel Barringer (1860–1929), og det er fra ham krateret har fått sitt navn.
Victor Hugo (Paris Metro)
Victor Hugo er en stasjon på metroen i Paris. Den ligger under Place Victor-Hugo og Avenue Victor-Hugo.
Aoriopsis
Levevis
Både larvene og de voksne (imago) var planteetere.
Utbredelse
Arten er beskrevet fra rav fra Frankrike. Dette stammer fra eocen-tiden.
Arizona
Geografi
Delstatshovedstaden Phoenix er også statens største by og fylkeshovedstad i Maricopa County. Den nest største byen er Tucson, deretter fire byer i utkanten av Phoenix: Mesa, Glendale, Chandler og Scottsdale. Så mye som 65 % av delstatens befolkning er bosatt i Phoenix eller områder rundt. I Phoenix og området rundt er det bosatt totalt 4,17 millioner (2007). Phoenix er USAs femte største by.
Det høyeste punktet i delstaten er fjellet Humphreys Peak i de sørlige delene av fylket Coconino County i Sentral-Arizona. Humphreys Peak er 3 852 meter høyt og er en del av den vulkanske fjellkjeden San Francisco Peaks. Ved fjellet er det blant annet nasjonalparker og alpinanlegg med muligheter for slalåmkjøring.
Det eneste stedet i delstaten med sommertid er Navajo i den nordøstlige regionen i delstaten.
Fylker
Arizona har 15 fylker. Pah-Ute County er ett av USAs få forhenværende fylker, offisielt anerkjent som et eget fylke i 1865, etter å ha tidligere vært en del av Mohave County. I 1871 ble fylket igjen en del av Mohave County. Fire fylker (Mohave County, Pima County, Yavapai County og Yuma County) ble opprettet i 1864 som følge av organiseringen av Arizona-yerritoriet i 1862. Da Arizona offisielt ble en amerikansk delstat i 1912, fikk samtlige daværende fylker status som fylker, unntatt La Paz County, som ble en del av Yuma County. I 1983 stemte Arizonas befolkning for å gi La Paz County tilbake statusen som et separat fylke.
Mange av fylkesnavnene er gitt for å hedre den store tilknytningen delstaten har til den amerikanske urbefolkningen. Hele ni av de femten fylkene har navn etter delstatens urbefolkning. Tre av de resterende fylkene har spanske navn, etter å ha vært en del av både Mexico og Spania. Dette er La Paz County, Santa Cruz County og Pinal County. Et annet fylke har fått navnet etter sin geografi. Graham County har fått navnet fra Mount Graham, som er et stort fjell i midten av fylket.
Det siste fylket, Greenlee County, fikk navn etter Mason Greenlee, en gruvearbeider fra Colorado som ankom i 1871. Han og følget hans overvintret, men dro hjem igjen da apasjene ble brysomme. Greenlee hadde funnet gull og var fast besluttet på å vende tilbake, solgte sin verdifulle gruve i Colorado og dro i 1878 tilbake til Clifton i Arizona, der han bodde resten av livet.
Klima
Som følge av sitt store areal og variasjon i høyde har Arizona en stor variasjon i klimaforholdene. I de lavereliggende områdene er klimaet hovedsakelig tørt med svært varme somre og milde vintre. Klimaet er for det meste mildt fra høsten til tidlig vår, varierende fra ca 15 °C. November til februar er de absolutt kaldeste månedene. I denne tiden varierer oftest temperaturen mellom 4 og 24 °C, selv om frost ikke er sjeldent i enkelte deler av staten. I midten av februar begynner temperaturen å øke, og man får varme dager og kalde netter. Sommermånedene fra juni til september er svært tørre, og varmen varierer mellom 32 og 48 °C. Temperaturer på over 50 °C i ørkenområdene er ikke uvanlig i denne perioden. Som følge av et som regel tørt klima, er det høye temperatursvingninger mellom dag og natt i ørkenområdene. Svingningene kan være på så mye som 30 °C i sommermånedene.
Den nordlige tredjedelen av Arizona har et høyereliggende landskap. Dette fører til et betydelig kaldere klima. Den laveste temperaturen som har vært i disse områdene er ukjent, men temperaturer under -20 °C er ikke uvanlig i fjellområdene. Dette skyldes hovedsakelig kalde vinder fra det nordlige USA og Canada. Uavhengig av den enorme klimavariasjonen, er hovedstaden Phoenix blant byene med flest varme dager i det sørlige USA. Her er en temperatur fra 30 til 40 °C vanlig året rundt.
Politikk
Delstaten hadde fire kvinnelige guvernører frem til Ducey ble valgt. Dette er flere kvinner enn noen annen delstat noen gang har hatt tidligere. Arizonas to senatorer er demokraten Kyrsten Sinema og republikaneren Martha McSally.
Arizonas representanter i Representantenes hus er Tom O'Halleran (D), Ann Kirkpatrick (D), Raul Grijalva (D), Paul Gosar (R), Andy Biggs (R), David Schweikert (R), Ruben Gallego (D), Debbie Lasko (R) og Greg Stanton (D).
Politikken er dominert av kampen om de to største fylkene, Maricopa County og Pima County – fylkene der Phoenix og Tucson ligger. Fylkene har nesten 70 % av Arizonas totale befolkning og av statens stemmer.
Maricopa County er hjem til 60 % av statens samlede innbyggere og mesteparten av statens stemmeberettige. Fylket stemte republikansk i hvert presidentvalg fra 1948 til 2016. Som en sterk kontrast har Pima County og Tucson som regel stemt demokratisk ved presidentvalgene.
Justis
Staten praktiserer dødsstraff, og i 2009 satt 126 personer på death row i Arizona. 23 personer har blitt avrettet siden 1976, og staten havner dermed på en 13.-plass over statene i USA som avretter flest. De fleste avrettes ved hjelp av giftsprøyte, mens tidligere har både den elektriske stol, hengning og gasskammer vært i bruk.
Myndighetene i delstaten har satt i gang arbeidet med å bruke giftgassen Zyklon-B for å henrette dødsdømte innsatte, samme gass som ble brukt i Auschwitz-Birkenau. Ifølge the Guardian har fengselsvesenet allerede gjort i stand et gasskammer i delstatsfengselet Florence. Kammeret ble sist brukt i 1999. De har også gått til anskaffelse av ingredienser som brukes til å fremstille den dødelige gassen. Ifølge en innkjøpsliste avisen har sett, kjøpte delstaten i desember 2020 blant annet kaliumcyanid for US$ 1.350.
Ledere fra Arizonas jødiske samfunn, - forsøker imidlertid å forhindre dette.
Arizona stanset i 2014 henrettelsene av dødsdømte, men gjenopptok dem i mai 2022.
Økonomi
I 2006 hadde Arizona en total GSP (gross state product) på 232 milliarder amerikanske dollar. Dette tilsvarte en 17.-plass sammenlignet med de andre delstatene i USA. Ifølge CIA World Factbook ville Arizona havnet på en 61.-plass i verden, om den hadde vært en selvstendig nasjon. Dette tilsvarer at Arizona har en større økonomi enn land som for eksempel Finland, Irland og New Zealand.
Den gjennomsnittlige inntekten i delstaten er på 27,232 amerikanske dollar i året. Det tilsvarer en 39.-plass i USA. Inntekten har tidligere vært høyere, men har minskes i de nyere årene. Kobber, bomull, tamfe, sitrusfrukt og turisme har lenge vært grunnlaget for økonomien. Arizona var lenge USAs største produsent av bomull. Kobber er enda den dag i dag en svært viktig bidragsyter til økonomien. Arizona hadde en blomstring i økonomien på 1950-tallet, og også i starten av 1990-årene. Sistnevnte var et resultat av storproduksjon av høyteknologisk utstyr, hovedsakelig produsert i Phoenix-området.
Den viktigste produksjonen i staten i disse dager er elektroniske produkter, hovedsakelig til bruk i kommunikasjons- og flyproduksjon. Arizona har en rekke kobbergruver, og over 50 % av den samlede kobberproduksjonen i USA kommer fra Arizona. Flere jordbruksprodukter er viktige for økonomien; viktigst er kreaturoppdrett, meierivarer og bomull.
Ellers er landbruket viktig. Arizona har det nest største landbruket i USA, bare overgått av Wyoming. Den største verdiskapningen i disse dager er høyteknologiske industrier, dataproduksjon og romfartsindustri. Gruvedrift er fortsatt også en viktig inntektskilde. Arizona har også en viss vannkraftproduksjon (6,8 mrd kWh i 2006), men den største energikilden er likevel kullkraft (40,1 mrd kWh) og kjernekraft (24 mrd kWh).
Den største arbeidsgiveren er myndighetene. Den største private arbeidsgiveren er butikkjeden Wal-Mart, med 17,343 ansatte i Arizona (2008). 7,27 % av inntektene i staten kommer fra motell/hotell-bransjen. Denne bransjen har vokst raskt i takt med de store tilstrømningene turister etter 1960-tallet.
Befolkning
I 2006 hadde Arizona en befolkning på 6,166,318, som er en økning på 213,311 eller 3,6 % siden året før og en økning på 1,035,686 eller 20,2 % siden år 2000. Dette tallet inkluderer den naturlige veksten fra de siste tallene på 297,928 (594,062 fødsler minus 266,134 dødsfall). Innvandring fra land utenfor USA resulterte i 204,611 mennesker, og innvandringen fra andre delstater var på 541,283 mennesker. Befolkningstall 1. juli 2006 viste at Arizona var den raskest voksende delstaten i hele USA, med en befolkningsvekst på 3,6 % siden 2005, noe som overgår den tidligere staten, Nevada.
Mer enn halvparten (ca. 58 %) av delstatens innbyggere bor i byer med 100,000 eller flere innbyggere, noe som er av de høyeste urbaniseringsgradene i USA. Befolkningstettheten er på 21,54/km², noe som havner på en 33.-plass i USA. Tallet er noe høyt som følge av store ubebodde ørkenområder i de sørlige delene av staten. Befolkningssenteret i Arizona er i Maricopa County, i byen Gilbert.
Ifølge tall fra U.S. Census i 2006, ser raseoppdelingen i Arizona slik ut: 59,7 % europeere, 3,8 afroamerikanere, 2,4 % asiater, 1,7 % blandet og 29,2 % hispanics. Delstaten har den tredje høyeste andelen av USAs urbefolkning. Dette tilsvarer 286,680 mennesker, som representerer mer enn 10 % av USAs totale urbefolkning på 2,752,158. Bare California og Oklahoma har flere bosatte indianere enn Arizona. Phoenix, Tucson, Prescott og Yuma er kjente for store grupper «native Americans».
De største opphavsgruppene i Arizona er meksikanere (21 %), tyskere, engelskmenn, irer og indianere. De sørlige og sentrale delene av staten har store meksikanske bosetninger. Særlig har fylkene Santa Cruz County og Yuma County store antall meksikanere. De sentralnordlige og nordøstlige fylkene har hovedsakelig innbyggere av engelsk opphav. De nordøstlige delene har også statens fleste indianere. Afroamerikanere har en relativ liten befolkningsandel i Arizona, men har vokset betydelig de seneste årene. Dette som følge av immigrasjon fra andre delstater, særlig California og nordøstlige deler av USA. Den afroamerikanske befolkningen i hovedstaden doblet seg mellom 1990 og 2005. Asiater har hatt en stor påvirkning i byggingen av dagens samfunn. Særlig kinesere som kom til delstaten for å arbeide i gruvene og med å legge togskinner. Over 20,000 japanere, som hovedsakelig er bosatt i Phoenix og landbruksområder i Sør-Arizona, kom til delstaten etter andre verdenskrig.
Det er antatt at Arizona vil bli en «minority-majority state» innen år 2035. Dette om den nåværende befolkningsutviklingen fortsetter. Dette vil bety at delstaten vil få et flertall av nåværende minoriteter. Særlig er det meksikanere som er antatt å bli den største befolkningsgruppen. I 2003, for første gang, oversteg antall fødte hispanics antallet fødte hvite. California, Hawaii, Nevada New Mexico og Texas har allerede en majoritet minoriteter.
Over 70 % av delstatens befolkning er kristne. Dette ifølge en undersøkelse fra 2008 foretatt av Pew Forum on Religion and Public Life. 25 % av innbyggerne er katolikker, 23 % er evangelisk kristne, 22 % tilhører ingen religion, 15 % er protestanter, 4 % er mormonere, 1 % er jøder og 11 % tilhører andre religioner eller undergrupper av religioner. De fleste av dem kristne. L. Ron Hubbard, mannen bak scientologikirken, bodde i Phoenix under opprettelsen av scientologi. Det er bakgrunnen for at staten ofte kalles «Scientologiens hjemsted».
Kultur
Arizona har hatt en mengde dansere og scenekunstnere av ulik etnisitet. Det finnes også en mengde indianerkunst og gallerier i staten. De fleste av turistsuvenirene som produseres kjennetegner delstat]n med solnedganger, prærieulver og ørkenplanter. En rekke Western-Hollywood filmer, som for eksempel Billy Jack, U-Turn, Waiting to Exhale, Just One of the Guys, Can't Buy Me Love, Bill & Ted's Excellent Adventure, The Scorpion King, The Banger Sisters, Used Cars og Raising Arizona, er spilt inn i Arizona. Fire in the Sky, en science fiction-film fra 1993, er filmet i byen Snowflake. Klimakset i The Gauntlet, en Clint Eastwood-film ifra 1977, finner sted i Phoenix. Den kanskje mest kjente filmen som er spilt inn i Arizona, er Psycho av Alfred Hitchcock. Den er ikke bare innspilt i Phoenix, men hovedrollen er i tillegg fra byen. Noen TV-show som er spilt inn i Arizona inkluderer The New Dick Van Dyke Show, Alice, The First 48, Insomniac with Dave Attell, COPS og America's Most Wanted.
Arizona er kjent for mange tekster i western og county-sanger. Dette inkluderer blant annet Jamie O’Neils ballade «There Is No Arizona» og George Straits «Ocean Front Property». «Arizona» er navnet på en populær sang av Mark Lindsay (fra Paul Revere and the Raiders) som var en stor hit på nasjonalt plan vinteren 1969–1970. The Gin Blossoms, Chronic Future, Roger Clyne and the Peacemakers og Jimmy Eat World er av mange musikere som har startet sin karriere i Arizona. En rekke punkband har også sin opprinnelse herifra. Disse inkluderer blant annet JFA, The Feederz, Sun City Girls, Meat Puppets og Authority Zero. Running with Scissors, som er utviklerne av kanskje USAs mest omstridte videospill, holder til i Tucson, Arizona.
Sanger, sangskriver og gitarist Michelle Branch er fra Sedona. Chester Bennington, ledervokalisten i Linkin Park, og DJ Z-Trip er begge ifra Phoenix. Den kanskje aller mest kjente artisten derimot, er Alice Cooper, som blant annet har bidratt til å utvikle en musikksjanger. Andre kjente artister er countrystjernen Marty Robbins, folkemusikeren Katie Lee, Fleetwood Macs Stevie Nicks, CeCe Peniston, Rex Allen, American Idol-vinner Jordin Sparks og Linda Ronstadt.
Sport
Som følge av at Arizona har et godt klima og gode geografiske forhold for golfspilling, er delstaten hjem til en rekke stopp på PGA-touren. Kanskje spesielt kjent er FBR Open-turneringen som ofte går under navnet Phoenix Open i staten.
Med tre statlige universiteter og en rekke college, er collegesport svært utbredt i Arizona. Erkerivalene Arizona State University og University of Arizona kan dateres helt tilbake til innlemmelsen i USA. Arizona State University og University of Arizona er de eldste rivalene i National Collegiate Athletic Association (NCAA). Arizona har også en rekke andre populære idretter. Spesielt populært er amerikansk fotball og baseball, men det spilles også ishockey, softball, lacrosse og basket.
Arizona er hjem til en rekke baseballag, for eksempel Arizona Fall League og Arizona Winter League. Arizona Fall League ble opprettet i 1992 og er en av de mindre baseballagene i USA. Laget fikk eksponering da Michael Jordan startet sin baseballkarriere i Scottsdale Scorpions. Arizona Winter League ble opprettet i 2007 og er et profesjonelt baseballag som blant annet deltar i nordamerikanske Golden Baseball League. De fleste av kampene spilles på Desert Sun Stadium i fylkeshovedstaden i Yuma County, Yuma.
Staten er et populært sted for Major League Baseball-trening om våren, ettersom det er hjemstedet til Cactus League. Det eneste andre stedet i USA hvor vårtrening finner sted, er i Florida, som er hjemmet til Grapefruit League. Los Angeles Dodgers vil åpne sin vårtrening i Glendale, Arizona i 2009. Da blir laget det 14. som trener her om våren. Vårtrening for baseballspillere har vært en tradisjon i staten siden 1947, til tross for at staten ikke hadde noe stort lag på nasjonalt nivå på denne tiden.
Følgende profesjonelle sportslag holder til i Arizona:
Utdanning
Offentlige skoler i Arizona er separert til ca. 220 lokale skoledistrikter. Til tross for statsinnbyggertallet på over 6,5 millioner innbyggere, har Arizona bare tre offentlige universiteter: University of Arizona, Arizona State University og Northern Arizona University. Universitetene er styrt av Arizona Board of Regents. Private universiteter i Arizona er dominert av en rekke større pro-profitt universiteter. Kun et tradisjonelt ingen-profitt privat college eksisterer i Arizona, Prescott College i Prescott, Yavapai County.
Umberto Panerai
Umberto Panerai (født 13. mars 1953 i Firenze), italiensk vannpolospiller som deltok i de olympiske leker 1976 i Montréal og 1980 i Moskva.
Panerai vant en olympisk sølvmedalje i vannpolo under Sommer-OL 1976 i Montréal. Han var med på det italienske laget som kom på andreplass i vannpoloturneringen bak Ungarn. Det italienske laget vant to kamper og spilte to uavgjort og tapte èn i finalerunden som besto av seks lag. Italia fikk seks poeng, samme som Nederland som kom på tredjeplass. Panerai spilte åtte kamper i OL-turneringen.
Nils Taklo
Nils G. Taklo (født 19. august 1940 i Herøy kommune) er en norsk lærer og lokalpolitiker for Senterpartiet. Taklo var ordfører i Ørsta kommune i tre periode fra 1992 til 2003.
Han var leder for Møre og Romsdal Senterparti på 90-tallet og har vært leder for Landssamanslutninga av nynorskkommunar (LNK) og styreleder i Eiksundsambandet A/S, styremedlem i Kvivsvegen A/S og Urke Velledalsnemnda.
Taklo er utdannet lærer og har i mange år vært lærer og rektor på Sæbø skule i Ørsta. Som pensjonist arbeider Nils Taklo som kunstmaler.
Liverpool Echo
Liverpool Echo er en britisk avis som dekker Liverpool og Merseyside. Avisen ble etablert i 1879. På folkemunne kalles avisen for the Echo.
Liste over riddere av Elefantordenen utnevnt under Frederik IX
Liste over riddere av Elefantordenen utnevnt under Frederik IX er en oversikt over utnevnelser til ridder av Elefantordenen foretatt i tiden Frederik IX av Danmark var ordensherre, det vil si fra 1947 til 1972. Det ble foretatt 50 utnevnelser i Frederik IXs tid som ordensherre. Oppført status og tittel er den vedkommende elefantridder førte på tildelingstidspunktet.
Frederik IX utnevnte disse elefantridderne:
Vild & Vacker
Vild & vacker er det tredje albumet til det svenske punkbandet Troublemakers, utgitt i 1999.
Ahmed Sohail
Ahmed Sohail (født 1. januar 1979) er en pakistansk bokser.
Vild & Vacker
Sporliste
+ Skjult spor
Ahmed Sohail
Han representerte Pakistan under Sommer-OL 2004 i Athen, der han ble utslått i første runde.
Hellige Nikolai ortodokse menighet
Fra starten var protojerej Peter Rumjantsev i Stockholm forstander, deretter kom presten Aleksander Rubjets (til 1947), så var det presten Ilja Adamov (fra 1947 til 1952) Fra 1952 og frem til slutten av 1970-årene ble menigheten ledet av arkimandritt fader Therapon Hümmerich. Fra denne perioden (1980) var arkimandritt fader Johannes Johansen forstander for menigheten. Han var også prost for Skandinavia i snaue ti år. Siden desember 2018 har den serbiske biskopen i Stockholm vært menighetens overhode.
Hl. Nikolai menighet var den eneste ortodokse menigheten i Norge frem til 1965, da en gruppe medlemmer skilte seg ut og dannet egen gresk menighet, men frem til midten av 1990-årene var Hl. Nikolai fremdeles den eneste som hadde fast stasjonær prest og regelmessig gudstjenesteliv.. Sener skilte flere grupper seg ut og dannet egne,menigheter. Hl. Nikolai Menighet var fra starten en landsomfattende menighet, og slik er den fortsatt, og har idag flere underavdelinger rundt om i landet. . I 1985 ble det første ortodokse kloster i Norge grunnlagt: Hellige Trifon Skita, på Sivesind, Vestre Toten. Senere flyttet til Hurdal. Klosteret har den første ortodokse kirkebygning som er bygget som sådan i landet, med fresker og utskåren ikonostas, likeså to mindre kapeller, videre har klosteret lysverksted for bivokslys til bruk i menigheten, samt en stor publisistisk virksomhet (som startet i 1976). Videre har menigheten underavdelinger flere steder i landet: Skoltesamisk Kirkeforening ved St. Georgs kapell i Neiden (bygget av hl. Trifon 1565), Hl. Sunniva kirkeforening i Bergen (1993), Kristi forklarelses menighet i Rogaland med egen kirke i Sandnes (1993), Kirkeforeningen i Bodø, samt Johnsegards-akademiet i Bygstad. (Menigheten grunnla og utviklet også Guds Moders Beskyttelses Menighed i København, og f. Johannes drev i mange år også Hl. Tikhons kirkeforening i Gøteborg. Helt siden slutten av 70-årene har menigheten drevet utstrakt virksomhet med foredrag, konserter, utstilling osv.(Ortodoks Forum) Menigheten har også den første virkelige ikonmaleren i landet: Ove G Svele. I f. Johannes' har det blitt ordinert diakoner (f. Serafim Sørensen, Urban Widetun i Sverige)) flere prester (f. Poul Sebbelov i København, f. Christoforos Schuff, f. Olav Lerseth, f. Theodor Svane, f. Bengt Hagström (Gøteborg), tre monastiske tonsurer. Menigheten har også bidratt med to medlemmer til Pokrov-klosteret i Frankriket. Og sist, men ikke minst: Bidratt til å sikre det eldgamle (1565) st. Georgs kapell i Neiden som et levende gudshus og ikke bare et museum.
Brorparten av sin historie har menigheten primært benyttet den kirken menigheten selv bygget inn under Majorstuen kirke i 1939, krypten i Majorstuen kirke, som gudstjenestelokale. I 2003 flyttet man til et eget kirkebygg i Tvetenveien 13 ved Teisen i Oslo. Fra 2013 ble det gamle lokalet på Majorstuen brukt, da kirken på Teisen ble revet og ny kirke var under oppføring. Krypten i Majorstuen kirke brukes ikke lenger til ortodokse gudstjenester.Hl. Nikolai kirke på Teisen er bygget helt etter tradisjonelle ortodokse kirkebyggs-tradisjoner, den har "gull"kuppel, innvendig er den dekket med fresker og har utskåret ikonostas og annet kirkeutstyr av tradisjonell karakter.
La donna nuda
La donna nuda er en italiensk stumfilm fra 1914, regissert av Carmine Gallone.
Hellige Nikolai ortodokse menighet
Den første norske ortodokse konvertitten var Siri Sande.
La donna nuda
Handling
Maleren Pierre Bernier blir berømt takket være portrettet «Den nakne kvinne» som representerer en av hans modeller, den forførende Lolette. Pierre ønsker deretter å gifte seg med henne.
Bernard de Languissel
Bernard de Languissel (født ca. 1240 i Nîmes, død 19. september 1291) var en av Den katolske kirkes kardinaler. Han var erkebiskop av Arles i Frankrike.
La donna nuda
Handling
Men etter å ha blitt langt mer velstående og berømt, forelsker Pierre seg snart i prinsessen av Chaban. Han velger derfor å forlate Lolette, som han skylder mye av sin tidligere suksess.
Bernard de Languissel
Han ble kreert til kardinal i april 1281 av pave Martin IV.
Farestveit
Farestveit er en gårdsplass i Modalen kommune. Farestveit består av 8 gårder, I tillegg er det hyttetomter og eneboliger. Det er rundt 15 innbyggere lokalisert på Farestveit. Bestemoren til den amerikanske artisten Joni Mitchell kom herfra.
Document.no
Document (Document.no), er en norsk nettavis som ble etablert i 2003 av Hans Rustad. Rustad er ansvarlig redaktør og majoritetseier med 85 % av aksjene i selskapet Document.no AS. Hanne Tolg Parminter er daglig leder.
Document beskriver seg selv som et ledende, konservativt, uavhengig og riksdekkende mediehus for nyheter, politiske analyser og kommentarer. Selskapet utgir i tillegg bøker i tråd med den redaksjonelle profilen gjennom Document forlag.
Nettstedet har hovedvekt på norsk og europeisk politikk med fokus på utfordringer knyttet til innvandring og møte mellom islamske og andre kulturer. Document dekker internasjonal politikk og har egen spalte med gjesteskribenter fra inn- og utland. Nettstedet presenterer også stoff om litteratur, billedkunst, musikk og religion.
Historikk
Document.no startet 14. januar 2003 som en blogg av Hans Rustad, Gunnar Nyquist og journalisten Olav Anders Øvrebø. Den gang handlet bloggen mest av alt om invasjonen av Irak og den tiltagende anti-amerikanismen i Norge. Ifølge Rustad ønsket de å skape et «korrektiv» i det norske medielandskapet, mot et «venstreideologisk hegemoni som har alliert seg med illiberale krefter». Siden har Document.no beveget seg mot å være en nettavis, og beskrives som et «politisk nettmagasin»
I 2008 fremmet regjeringen et forslag om ny blasfemiparagraf i Norge. Forslaget ble møtt med motstand fra flere hold, og tidligere generalsekretær i Human-Etisk Forbund Lars Gule og journalist på Document.no, Nina Hjerpset-Østlie, utarbeidet sammen et opprop mot forslaget. Til slutt trakk regjeringen forslaget tilbake etter at det ble møtt med sterk motstand fra blant annet Norsk Presseforbund, Human-Etisk forbund, Den norske kirke, samt flere medier. Denne hendelsen omtales som første gang «bloggere» satte den politiske dagsorden i Norge.
Document fikk global medieoppmerksomhet etter 22. juli 2011, da det ble kjent at Anders Behring Breivik var en hyppig bruker og leser. Breivik deltok også på et åpent møte arrangert av Document.no, populært kalt «Documents Venner». Breivik var spesielt aktiv i 2009, men uttrykker i sitt manifest frustrasjon over å bli avvist av redaktøren og mente at Document.no bare ville være en moderat «kulturkonservativ» tenketank og kuttet forbindelsene etter motstanden han møtte fra redaksjonen. Rustad avviste på et møte i «Documents Venner» i 2009 Breivik fordi Rustad anså Breivik som useriøs og uten motforestillinger. Rustad uttalte 23. juli 2011 at Breivik ikke fremsto som voldsforherligende i sine innlegg på Document.
I januar 2013 sendte NRK Dagsrevyen en reportasje om en romkvinne dømt for menneskehandel der man utelot opplysninger om at kvinnen også ble dømt for medvirkning til voldtekt av sin egen datter som på tidspunktet var 11 år. Document var de første som påpekte utelatelsen. NRK ble senere felt for dette i Pressens Faglige Utvalg PFU etter at kvinnens datter hadde klaget saken inn.
I 2013 gav redaksjonen ut jubileumsskriftet Document for å markere tiårsjubileet for nettstedet. Etter denne første utgivelsen har nye tidsskrifter kommet ut med omtrent ett års mellomrom.
Antallet unike lesere per måned lå i april 2012 på over 50,000. Nettstedet oppga i juni 2015 å ligge stabilt på omtrent 100,000 unike lesere, og oppga nær 270,000 lesere for september 2016.
Document.no har stor aktivitet i kommentarfeltene, og artiklene på nettstedet er blant de mest delte i Norge. I en undersøkelse i 2019 kom Document.no ut som det mediet med minst tillit blant befolkningen i Norge, 5 % uttrykte tillit sammenlignet med 6 % for Facebook, 82 % for NRK og 61 % for TV2.
Document søkte om pressestøtte i 2022, men søknaden ble avslått.
Document ble i 2022 kåret som Gaselle-bedrift for fjerde år på rad med vekst på 184,88 %.
Politisk ståsted
Historiker Øystein Sørensen mener det redaksjonelle stoffet på nettstedet ligger godt innenfor det politiske demokratiet, samtidig som han mener ekstremister har fått slippe til i kommentarfeltet. Kommentatoren Bjørn Stærk uttalte i 2014 at det ikke er noe hos Document.no som tyder på nettstedet er rasistisk.
Journalist Helge Øgrim har beskrevet nettstedt som «… et innvandringsfiendtlig forum som etter hvert har utviklet seg til et arnested for galopperende muslimfrykt, dystopiske forestillinger om sivilisasjonens og frihetens undergang og politiske vrangforestillinger … ». En masteroppgave skrevet av Royer Solheim konkluderer med at «at konspirasjonsteorien om Eurabia gjennomsyrer den islamofobiske diskursen på nettstedet.». Document.no svarte på kritikken med artikkelen A Master’s Degree in Whitewashing Islam. Sindre Bangstad, som forsker på ekstremisme, beskriver nettstedet som islamofobt og «[gjennomsyret] av konspirasjonsteorien om at Europa er på vei mot å bli en islamsk koloni» og er nevnt som «… norske høyreekstreme nettstedet … «ekstremistiske nettsteder» … verdikonservative bloggen Document.no (Stormark 2012:239-248)» i en rapport utgitt av Politihøgskolen og Justis- og beredskapsdepartementet i 2020. Carline Tromp i Klassekampen plasserer Document på ytre høyre side eller som alt-right på den politiske høyre-venstre-skalaen, og hevder at nettstedet sprer «skrekkbilder og konspirasjoner om islamisering». Professor Mette Andersson mener at hets av migrasjonsforskere er vanlig på Document.no og at en del migrasjonsforskere derfor ikke ønsker å delta i debatt der. Nettsiden er blitt beskyldt for å sympatisere med identitærbevegelsen. Document er gått inn for repatriering av innvandrere for å hindre «den store befolkningsutskiftingen». Øyvind Strømmen mente i 2013 at Document.no mangler redaksjonell vurderingsevne og er klart mer ensidige enn andre norske medier.
Document har viderformidlet informasjon fra New York Times at FBI hadde informanter blant den gruppen som stormet den amerikanske Kongressen i januar 2021. Document har også ment at bevisene på valgsvindel under presidentvalget i USA 2020, som angivelig fratok den sittende republikanske presidenten Donald Trump seieren, er massive.
Svensk Pommern
Svensk Pommern var en besittelse under den svenske kronen fra 1600-tallet frem til 1815, beliggende på den tyske østersjøkysten. Sverige fikk i løpet av tredveårskrigen kontroll over hele Pommern og deler av Schlesien og Preussen. Ved freden i Westfalen i 1648 fikk svenskene Vorpommern, en del av Nedre Pommern (Hinterpommern) samt øyene Rügen, Usedom og Wolin og byene Stralsund og Greifswald. Hovedstaden ble da byen Stettin (til 1720). Svensk Pommern var likevel en del av Det tysk-romerske rike, og den svenske kongen var en riksfyrste i kraft av å være hertug av området.
Gustav IV Adolfs deltakelse i Napoleonskrigene mot Frankrike, førte til at området ble okkupert av franskmennene, og området ble overført til Danmark under Kielfreden i 1815. Senere samme år ble det overført til Preussen i et bytte med Hertugdømmet Lauenburg i det sørøstlige Schleswig-Holstein samt et større pengebeløp.
Huanglongtan-demningen
Huanglongtan-demningen er en demning med vannkraftverk i Hubei-provinsen i det sentrale Kina. Den ligger i Guandu-elva, ei sideelv til Duhe og Gan-floden som munner ut i elven Hanjiang og tilsist Chang Jiang. Arbeidet med demningen ble påbegynt i 1969, og ble ferdigstilt i 1974 med utvidelser i 2006. Ved igangsettelse hadde vannkraftverket en kapasitet på 510 MW.
I samme elveføre ligger Songshuling-demningen og Pankou-demningen.
Pacaembu
Pacaembu er en kommune i delstaten São Paulo i sørøstregionen av Brasil.
Telmatologi
Telmatologi er læren om våtmarker, sumper og myrlendte områder. En telmatolog er således en fagperson i denne læren. Ting som skjer i telmatisk sone (sonen mellom høy- og lavvann) refereres gjerne til som telmatiske hendelser. I beskrivelser brukes gjerne uttrykket telmatisk når det er om noe eller noen i denne sonen, som for eksempel om telmatisk torv (torv dannet i den telmatiske sonen). Uttrykket kan også henvise til vekslende fuktighetsforhold.
Høybråten skole
Høybråten skole er en barneskole i utkanten av Oslo og ble innviet søndag 25. november 1923. Skolen ligger på toppen av eneboligstrøket Høybråten, 130 meter over havet, og omtrent 17 kilometer unna Oslo sentrum i nordøstlig retning.
Historie
Skolen ble søkt om i 1908 av Høybråten nybyggerforening, men først i 1916 ble Furuset skolekrets vedtatt delt i to, Furuset og Høybråten. Januar 1922 stod Høybråten skole ferdig etter tegninger fra kommunearkitekten i Aker, Harald Bødtker. Bygget var i granitt, med tre etasjer pluss loft, og innviet søndag 25. november i 1923 av overlærer (rektor) Hilmar Bjørnstad. I skolens første skoleår var det 227 elever. Elevtallet vokste raskt og i 1931 stod et nytt bygg klart, etter tegninger fra kommunearkitekt Georg Greve. Skolen hadde også et kombinert skole- og folkebad. Et tilbygg til skolen var ferdig våren 1932, senere kjent som administrasjonsbygget. Det ble også bygget en skolepaviljong med en aula i underetasjen, denne stod ferdig 22. juni 1932.
Arnljot Norwich
Arnljot Norwich (1922-1994) var en norsk forretningsmann og politiker (H) fra Harstad. Han ble innvalgt på Stortinget fra Troms i 1977 og satt på Tinget i tre perioder fram til 1989. Han var vararepresentant i perioden 1973–1977.
Christian von Bülow
Christian Robert von Bülow (født 14. desember 1917, død 13. januar 2002) var en dansk seiler som deltok i de olympiske leker 1956 i Melbourne og 1964 i Tokyo.
Bülow ble olympisk mester i seiling under Sommer-OL 1964 i Tokyo. Han var med på den danske båten «White Lady» som vant drakebåtklassen foran Tyskland og USA. Mannskapet på «White Lady» var Bülow, Ole Poulsen og Ole Berntsen.
Arnljot Norwich
Norwich var ordfører i Harstad 1970–1977, og varaordfører 1967-69. I årene 1949-1984 eide han elektrofirmaet Brødrene Norwich i Harstad, sammen med broren sin.
Høybråten skole
Historie
20. august 2008 var den offisielle åpningen av det nye skoleanlegget, etter tre år med ombygging.
Liv Inger Somby
Liv Inger Somby (født 1962 i Karigasniemi i Finland) er en samisk høgskolelektor, forfatter og tidligere journalist. Hun er født i det samiske kulturområdet, Sápmi, helt nord i Finland. Hun er lektor ved journalistutdanningen ved Samisk høgskole der hun underviser i urfolksjournalistikk. Tidlig i 1990-årene begynte Somby å samle inn historier fra eldre samiske kvinner, der de fortalte om sine erfaringer fra tiden under fornorskningspolitikken. Hun offentliggjorde historiene og presenterte prosjektet sitt for andre urfolkskvinner på FNs kvinnekonferanse (CSW) i New York i 2018. Somby er medlem av Sannhets- og forsoningskommisjonen som skal granske fornorskingspolitikk og urett begått overfor samer, kvener og norskfinner. Hun har også medvirket i TV-serien Reinlykke (2008) og TV-dokumentaren Gollegiisá (2013). Begge deler på NRK.
Høybråten skole
Rektorer
Den første overlæreren på Høybråten skole var Hilmar Bjørnstad, en tidligere lærer ved Furuset skole.
TADKOM
TADKOM / TAktisk Digital KOMmunikasjon er et kryptert digitalt samband som brukes av hele det norske Forsvaret. I felten sendes data over TADKOM gjennom taktisk plasserte knutepunkt på høyereliggende punkt i området. Mellom knutepunktene benyttes vanligvis retningsbestemte UHF- eller SHF-forbindelser. Ved kortere avstander benyttes ofte feltlinjer med optisk fiber. Et knutepunkt består vanligvis av en BV-206, en switch som benytter kryptonøkler, en TDM-multiplexer, to eller flere UHF- eller SHF-radioer med tilhørende antenner og mast, en enhet for tilkobling av optisk fiber (FTU-Fibre Terminal Unit) og diverse annet nødvendig (sambands)utstyr nødvendig for å operere knutepunktet i tillegg til standard militært lagsmateriell.
TADKOM ble utviklet på slutten av 1970-tallet, og de første testene av systemet foregikk på begynnelsen av 1980-tallet. I løpet av 1980-tallet ble TADKOM i full grad tatt i bruk i Hæren.
Andrea Rothfuss
Andrea Rothfuss (født 20. oktober 1989 i Regensburg) er en tysk alpinist som pr 2021 har tretten paralympiske medaljer for Tyskland.
Hun vant Verdensscupen i paraalpint 2012/13 sammenlagt, og vant slalåm og utfor under VM i paraalpint 2011.
Årstabroarna
Årstabroarna er to parallelle jernbanebruer over Årstaviken i Stockholm. De to bruene har til sammen fire jernbanespor. Den østre, eldre brua (innviet 1929) er nå reservert for sørgående og den vestre, nyere brua (innviet 2005) for nordgående trafikk. Dette følger det svenske prinsippet med venstretrafikk på jernbane. Sporene nærmest midten er hovedsakelig beregnet for Stockholms pendeltåg, mens de ytre sporene benyttes til øvrig trafikk. På den vestre brua finnes også en gang- og sykkelvei. Bruene passerer over Årsta holmar.
Når Citybanan skal settes i drift i 2017 er det meningen at hver togtype skal ledes over hver sin bru. Den vestre Årstabron blir da trafikkert bare av pendeltog og den østre Årstabron bare av fjern-, regional- og godstog.
Fylkesvei 34
Fylkesvei 34 går mellom Svingvoll og Jaren i Gran kommune.
Tidligere var veien del av riksvei 35, som gikk mellom Aurdal og Tønsberg.
Før 1. januar 2010 var veien riksvei, etter at regionsreformen trådte i kraft har den status som fylkesvei. En ny og utbedret vei mellom Grime og Vesleelva, 10 km, ble åpnet 2013.
Phloiophilidae
Utseende
En liten bille (2,3 – 2,6 mm), avlangt oval. Oversiden er jevnt hvelvet uten påfallende hår eller børster. Brystskjoldet er svart og dekkvingene har svarte tegninger, ellers brunlig. Hodet er kort og bredt med små, utstående fasettøyne. Antennene er middels lange og består av 11 ledd. De innerste leddene er ganske tynne, de tre ytterste er kraftige og danner en avlang, løs kølle. Brystkjoldet (pronotum) er omtrent dobbelt så langt som bredt, uten påfallende furer, groper eller knøler. Dekkvingene er parallellsidige, jevnt tilspisset i den bakerste tredjedelen, grovt punkterte. Beina er slanke, føttene fem-leddete, det ytterste leddet er nesten like langt som de fire innerste til sammen.
Eksterne lenker
Hentet fra Delta interactive key, tegning fra Joy (ca. 1900).
Chant de Ralliement
«Chant de Ralliement» er Kameruns nasjonalsang. Den var brukt uoffisielt siden 1948, før uavhengigheten. Den har vært Kameruns offisielle nasjonalsang siden 1957. Musikken er komponert av René Djam Afame, som også skrev teksten sammen med Samuel Minkio Bamba og Moïse Nyatte Nko'o. Teksten ble endret i 1978.
Äggfest i Noppikoski
Äggfest i Noppikoski er en EP fra det svenske punkbandet Nobby Tåfjutt Band, utgitt i 1982. Bandet bestod av to galninger kompet av Sune Studs och Grönlandsrockarna.
Sibirvalmue
Sibirvalmue (Papaver croceum) er en meget hardfør blomst i valmuefamilien.
Planten er ett- eller flerårig og blomstrer hele sommeren med enten røde, rosa, gule, oransje eller hvite blomster. Av og til kan også varianter med fylte blomster oppstå. Sibirvalmue blir opptil 50 cm høy og klarer seg i nesten all slags jord, men foretrekker godt drenert jord og full sol.
Frøstandene er fine til tørking og de kan brukes som evighetsblomster.
Sibirvalmue er som regel diploid med 2n = 14 kromosomer, men tetraploide eksemplarer med 2n = 48 kromosomer er også kjent.
Trondhjem Modelljernbaneklubb
Klubben har gjennom årene bygget flere klubbanlegg, både permanente i klubblokalet og mindre flyttbare anlegg. Klubben bygget i 1965 også et stort anlegg for Norsk jernbanemuseum der Raumabanen ble modellert. Dette anlegget ble tatt ut av bruk på museet i forbindelse med bygging av nye museumsbygninger, og anlegget kom for en tid tilbake til Trondheim ved at Norsk Jernbaneklubb avdeling Trøndelag satte det i stand.
Klubbens faste anlegg har oftest modellert den fiktive Glomfjordbanen. Dette er lokalisert et eller annet sted i Trøndelag. Mellom 2007 og flyttingen i 2021 var Glomfjordbanen 3.0 under bygging, men ble ikke fullført etter planene. Anlegget ble bygd i to etasjer for å få mest mulig modelljernbane inn på den plassen man har til rådighet, og samtidig ha brukbar plass for folk å bevege seg langs banen, enten for å betjene den eller som publikum.
Ved flytting til Ringve vil anlegget bli ombygget til et anlegg med en etasje.
Anlegget bygges i skala H0 (1:87), 2-skinne likestrøm med digitalstyring (DCC), fleksibelt spor Peco eller Mein Gleis code 75 eller selvbygget der det er nødvendig.
Knut Swane
Knut Swane (født 7. mars 1951 i Risør) er en norsk maler. Han er mest kjent for sin nyekspresjonistiske kunst fra åttitallet, med akrylbilder malt i enkel stil med sterke farger og med elementer fra amerikansk popkunst og graffiti. I Norge deltok han to ganger på Høstutstillingen (1974 og 1978).
På åttitallet var nyekspresjonismen en toneangivende retning innenfor kunsten, og Swane er blitt beskrevet som den fremste blant nyekspresjonistene i Sverige. Han har bakgrunn fra Kunstakademiet i Stockholm (1977–1981), og etter endt utdanning bosatte han seg i Sverige. Kunsten hans ble svært godt mottatt av publikum, som elsket det naivistiske og enkle formspråket. Bildene solgte godt og verkene hans ble innkjøpt av blant annet Svensk Kulturråd, Museet for Moderna Konst i Stockholm samt Malmö museum. Han hadde også separatutstillinger i Stockholm, Amsterdam og New York.
Lei Yuping
Lei Yuping (født 23. januar 1979) er en kinesisk bokser.
Knut Swane
I 1983 forlot han Stockholm og bosatte seg i New York. I denne perioden hadde han utstillinger i Oslo, Trondheim, Stockholm, Paris, Amsterdam og New York. Under dette toårige oppholdet, hadde han blant annet en separatutstilling i Eastman-Wahmendorf Gallery i New York. I 1985 flyttet han tilbake til Norge, og underviste noen år på Vestlandets Kunstakademi. Å komme tilbake til Norge beskrev han slik i 1989:
Lei Yuping
Han representerte Kina under Sommer-OL 2004 i Athen, der han ble utslått i kvartfinalen.